proxectonos/corpus_dominio_legal_administrativo_tmp huggingface dataset:
13/12/2012 | Administración LocalMunicipal
Noia
Rendas
Elevación a definitivo do acordo provisional de modificación da Ordenanza número 31, reguladora do prezo público pola prestación de servizos nas instalacións da piscina municipal

1.-Transcorrido o prazo de exposición ao público do acordo provisional de modificación da Ordenanza número 31, reguladora do Prezo Público pola prestación de servizos nas instalacións deportivas municipais, adoptado polo Pleno da Corporación con data 01/10/2012, e non sendo presentado, dentro do mesmo, reclamación algunha, dito acordo, así como a ordenanza anexa ao mesmo, elévase a definitivo, de conformidade co disposto no artigo 49 da Lei 7/1985 Reguladora das Bases de Réxime Local.2.-O acordo de modificación e o texto íntegra da referida Ordenanza publicarase no BOP e será de aplicación a partir do día seguinte ao mesmo.3.-De conformidade co disposto no artigo 52, da lei 7/1985, Ley de Bases de Réxime Local, contra o presente acordo os interesados poderán exercer as accións que procedan ante a xurisdicción competente. En Noia, a 30 de Novembro de 2012 O alcalde Asdo. Rafael García Guerrero De conformidade co previsto no artigo 117, en relación co 41, os dous da Lei 39/1988, do 28 de decembro, reguladora das facendas locais, este Concello establece o prezo público pola prestación do servizo nas instalacións deportivas na piscina municipal. A contraprestación económica pola prestación dos servizos e realización de actividades nas instalacións da piscina municipal, ten a natureza de prezo público por ser unha prestación de servizos e realización de actividades obxecto de competencia desta entidade e non concorrer nela ningunha das circunstancias especificadas na letra b) do artigo 20.1 da Lei 39/1988, do 28 de decembro, reguladora das facendas locais. Constitúe o obxecto deste prezo público a organización de cursos e outras actividades nas instalacións deportivas da piscina municipal, agás os de natación. Estarán obrigados ó pagamento do prezo público regulado nesta ordenanza os usuarios ou beneficiarios que se matriculen nos cursos ou actividades organizados nas instalacións da piscina municipal gravadas nesta ordenanza. Artigo 5- Contía. A contía do prezo público regulado nesta Ordenanza será: 1.-A xestión e recadación do prezo público encoméndase ó concesionario da instalación deportiva da piscina municipal.2.-No suposto en que o servizo estea suxeito a IVE, a tarifa entenderase IVE incluído. Disposición final: A presente ordenanza entrará en vigor e comenzará a aplicarse unha vez publicada no BOP e transcorridos quince días dende a recepción do acordo pola Administración estatal e autonómica, permanecendo en vigor ata a súa modificación ou derogación expresa.
13/12/2012 | Administración LocalMunicipal
Mañón
Padrón subministro de auga, terceiro trimestre 2012

Por resolución da Alcaldía de data 30 de novembro de 2012, adoptouse o acordo de aprobar o padrón cobratorio da taxa polo subministro de auga correspondente ó terceiro trimestre do ano 2012. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido precepto. O período de pago en vía voluntaria fíxase dende o día 30 de novembro de 2012 ó día 30 de xaneiro de 2013 ambos inclusive. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Mañón, 30 de novembro de 2012. O ALCALDE Alfonso E. Balseiro Gómez
13/12/2012 | Administración LocalMunicipal
Teo
Aprobación inicial desafectación inmoble

O Pleno do Concello de Teo, na sesión ordinaria de 29 de novembro de 2012, acordou aprobar inicialmente a desafectación do inmoble sito no lugar de A Igrexa nº 7, parroquia de Bamonde, ata agora destinado ao servizo público de escola unitaria, e a súa afectación simultánea ao servizo público de local sociocultural, como mutación demanial interna ou obxetiva, sen que supoña cambio da súa natureza de ben de dominio público, afecto a un servizo público. En virtude do acordado polo Pleno da Corporación e de conformidade co disposto nos artigos 81 da LRBRL, 269 LALGA, 8 do RBEL e arts.71 e 72 da LPAP, exponse ao público o expediente polo prazo dun mes, mediante inserción deste anuncio no taboleiro de edictos do Concello e no Boletín Oficial da Provincia, a fin de que os interesados poidan presentar as alegacións que estimen pertinentes. O citado prazo computarase a partir do día seguinte ao da publicación deste anuncio no BOP. No caso de formularse alegacións durante o trámite de información pública, serán resoltas pola Corporación, considerándose aprobada definitivamente a desafectación do inmoble do uso educativo e a súa afectación simultánea ao uso sociocultural para o caso de que non se formulasen. Teo, 30 de novembro de 2012 O alcalde acctal. Rafael Sisto Edreira
13/12/2012 | Administración LocalMunicipal
Dodro
Aprobación modificación ordenanzas números 15 e 14

Aprobadas inicialmente as modificacións das tarifas das ordenanzas fiscais núm.15 e núm.14 que rexerán a partir do 1 de xaneiro de 2013, polo Pleno Municipal en sesión extraordinaria do día 11 de decembro de 2012, e de conformidade co disposto no art.17 do R. D. Lex.2/2004, exponse ao público polo prazo de trinta días hábiles, dentro dos que os interesados poderán examinar o expediente e formular as reclamacións que estimen oportunas, e no caso de non presentación de reclamacións o acordo de aprobación entenderase definitivo. Dodro, 11 de decembro de 2012 O alcalde Valentín Alfonsín Somoza
13/12/2012 | Administración LocalMunicipal
O Pino
Aprobación definitiva de modificación da taxa por utilización do polideportivo

ANUNCIO Exposto ao público o acordo inicial de modificación da Ordenanza reguladora da taxa pola utilización do polideportivo por espazo de trinta días e non presentándose alegación algunha, enténdese definitivamente adoptado o acordo, procedéndose á publicación do texto definitivo: Art.5.–BASE IMPOÑIBLE E COTA TRIBUTARIA.1. D) Pista ou instalación en xeral para actividades non deportivas: Prezo: 4 € por persoa con independencia das horas utilizadas”. O Pino, 5 de decembro de 2012. O ALCALDE D. Manuel Taboada Vigo
13/12/2012 | Administración LocalMunicipal
Pontedeume
Anuncio ao abeiro do artigo 59.4 da Lei 30/1992

De conformidade co disposto no artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, despois de intentada a notificación persoal dúas veces, notifícase aos interesados que se sinalan no anexo o trámite de requirimento de documentación para continuar os procedementos iniciados polo seu pedimento. De non presentar a documentación solicitada no prazo de dez (10) días hábiles, que contarán a partir do seguinte ao desta publicación no Bop e no taboleiro de anuncios do concello, nas Oficinas Xerais do Concello de Pontedeume, entenderáselles desistidos da súa solicitude, previa resolución que será ditada nos termos previstos no artigo 42 da Lei 30/1992, de 26 de novembro, procedendo ao arquivo dos expedientes. Pontedeume, 29 de novembro de 2012 O concelleiro-delegado de Urbanismo e Réxime Interior P. D: Resolución nº 676/2011 (BOP nº 134 do 14.07.11) Ane Elixabete Douali Bakri
13/12/2012 | Administración LocalMunicipal
Santiago de Compostela
Sección Municipal de Contratación
Licitación do contrato administrativo especial para a Conservación e Mantemento do Cemiterio municipal de Santiago de Compostela

OBXECTO DO CONTRATO: Contrato Administrativo Especial para a Conservación e Mantemento do Cemiterio municipal de Santiago de Compostela. REFERENCIA DO EXPEDIENTE: CON/90/2012. TIPO DE LICITACIÓN: 116.800 euros/ano máis IVE. PRAZO DE EXECUCIÓN: Establécese un prazo de execución de 2 anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Sección municipal de Contratación: contratacion@santiagodecompostela. org. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 04 de decembro de 2012. O ALCALDE, Asdo.: Ángel Currás Fernández
13/12/2012 | Administración LocalMunicipal
Cee
Aprobación definitiva da transferencia de crédito nº 6/2012

O Pleno do Concello de Cee, na sesión ordinaria realizada o día 31 de outubro de 2012, acordou aprobar inicialmente o expediente de transferencia de crédito nº 6/2012. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo. As partidas económicas afectadas quedan do seguinte xeito: Partida diminuída: 912/100.00 Crédito dispoñible: 10.432,91 € Partida incrementada: 330/227.06 Importe aumentado: 1.298,73 € Cee, 5 de decembro de 2012 A alcaldesa Zaira Rodríguez Pérez
13/12/2012 | Administración LocalMunicipal
Cariño
Aprobación inicial modificacións de crédito

O Pleno do Concello, en sesión ordinaria celebrada o 30 de novembro de 2012 aprobou inicialmente os expedientes de modificación de créditos 17/2012 e 18/2012 na modalidade de transferencia de crédito entre aplicacións de gasto pertencentes a distintas áreas de gasto. En cumprimento do disposto no artigo 169.1 por remisión do artigo 179.4 do real decreto 2/2004, de 5 de marzo, polo que se aproba o Texto refundido da Lei reguladora das facendas locais, sométese o expediente a información pública durante o prazo de quince días a contar dende a publicación do anuncio no Boletín Oficial da Provincia de A Coruña, para que os interesados podan examinar o expediente e presentar as reclamacións que estimen oportunas. No caso de non presentar reclamacións entenderase definitivamente aprobada. Cariño, a 3 de decembro de 2012. A alcaldesa Purificación Seixido Gómez.
13/12/2012 | Administración LocalMunicipal
Cambre
Aprobación inicial da Ordenanza municipal reguladora da publicidade exterior

A Corporación municipal en Pleno, en sesión ordinaria de data 29 de novembro de 2012, aprobou, con carácter inicial, a Ordenanza municipal reguladora da publicidade exterior no Concello de Cambre. De conformidade co establecido no artigo 49 da Lei 7/1985, do 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presenten reclamacións ou suxestións, entenderase definitivamente adoptado o acordo ata entón provisional, e, polo tanto, definitivamente aprobada a ordenanza de referencia, que entrará en vigor unha vez publicado o seu texto íntegro no Boletín Oficial da Provincia e transcorrido o prazo previsto no artigo 65.2 da Lei 7/1985, todo isto de conformidade co establecido no artigo 70.2 da citada lei. Cambre, 29 de novembro de 2012. O alcalde Manuel Rivas Caridad
13/12/2012 | Administración LocalMunicipal
Dumbría
Aprobación definitiva suplemento de crédito 1/2012

Aprobado definitivamente o expediente de suplemento de créditos núm.1/12, en cumprimento do disposto no Real Decreto Legislativo 2/2004, de 5 de marzo, faise público o resumo por capítulos coas modificacións aprobadas, correspondendo a cada un deles ó seguinte: Dumbría, 28 de novembro de 2012. O ALCALDE asdo.- José Manuel Pequeño Castro
13/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30679. Peche da parcela

MARIA KATIA BENOT DACHRAOUI Pedro Manuel Díaz Edreira, con DNI XXXXXXXXX e enderezo A Fraga, 5 Doroña, solicita de Augas de Galicia a autorización de obras no lugar de A Fraga, parroquia de Doroña (Santa María), Concello de Vilarmaior (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30679. As obras solicitadas consisten no peche de parcela mediante postes e malla metálica, nunha lonxitude de 250,00 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilarmaior ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 29 de novembro de 2012 O xefe do Servizo Territorial Antonio López Grueiro
13/12/2012 | Administración LocalMunicipal
O Pino
Aprobación definitiva de modificación da Ordenanza do prezo público de actividades culturais e deportivas

ANUNCIO Exposto ao público o acordo inicial de modificación da Ordenanza reguladora do prezo público pola realización de actividades culturais e deportivas por espazo de trinta días e non presentándose alegación algunha, enténdese definitivamente adoptado o acordo, procedéndose á publicación do texto definitivo: Art.4.º.–IMPORTE DO PREZO PÚBLICO. * Actividades culturais e deportivas adultos: Incluirase unha nova tarifa. * Competicións deportivas tales como carreiras pedestres, carreiras ciclistas, BTT, etc.: Cota de inscrición: 5 € por participante”. O Pino, 5 de decembro de 2012. O ALCALDE D. Manuel Taboada Vigo
13/12/2012 | Administración LocalMunicipal
Mañón
Padrón da taxa de recollida de lixo, ano 2012

Por resolución da Alcaldía de data 16 de novembro de 2012, adoptouse o acordo de aprobar o padrón cobratorio da taxa pola recollida de lixo correspondente ó ano 2012. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido precepto. O período de pago en vía voluntaria fíxase dende o día 16 de novembro ó día 16 de decembro de 2012 ambos inclusive. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Mañón, 16 de novembro de 2012. O ALCALDE Alfonso E. Balseiro Gómez
13/12/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 257/08. Expropiación

Resolución do 9 de novembro de 2012, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día xoves 20 de decembro de 2012, ás 11.00 horas, para que o pagador da entidade beneficiaria, “ELECTRA DEL JALLAS, S. A”, proceda, nas oficinas da Casa Consistorial de MAZARICOS, aos pagos dos prezo xustos e xuros, por expropiación e imposición de servidumes de paso da liña eléctrica LMT, CT, RBT PAZOS (expte. n.° 257/08), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da citada Lei de expropiación forzosa. A Coruña, 9 de novembro de 2012. A xefa territorial Susana Vázquez Romero
13/12/2012 | Administración LocalMunicipal
Porto do Son
Edicto

Rematado o trámite de información pública dos expedientes que se relacionan, aprobados inicialmente polo concello en sesión plenaria celebrada o 05.11.2012, sen que se teñan presentadas alegacións. - Crédito extraordinario 1/2012 - Crédito extraordinario 2/2012 Ao abeiro dos artigos 177.2 e 169.1 do texto refundido da Lei das facendas locais, aprobado por Real Decreto Lexislativo 2/2004, do 5 de marzo, os devanditos expedientes foron elevados a definitivos, procedéndose á publicación do resumo do orzamento a nivel de capítulos achegando as modificacións aprobadas: Contra o presente acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente recurso contencioso-administrativo no prazo de dous meses contados desde o seguinte ao da publicación do presente acordo, de acordo co artigo 46.1 da Lei 29/1998, do 13 de xullo da Xurisdición Contencioso Administrativa. Todo elo sen prexuízo de que poida interpoñer calquera outro que estime oportuno en defensa do seu interese. Porto do Son, 5 de decembro de 2012 O alcalde, José Luis Oujo Pouso.
13/12/2012 | Administración LocalMunicipal
Ponteceso
Secretaría
Aprobación inicial da Ordenanza reguladora da administración electrónica do Concello de Ponteceso

O Pleno do Concello acordou aprobar inicialmente a Ordenanza reguladora da administración electrónica do Concello de Ponteceso na sesión ordinaria celebrada o día 26 de novembro de 2012. Someto a información pública o expediente durante 30 días para que as persoas interesadas presenten as reclamacións e as suxestións que consideren, ao abeiro do establecido no artigo 49. b da Lei 7/1985, do 2 de abril, reguladora das bases do réxime local. A ordenanza entenderase aprobada definitivamente no caso de que as persoas interesadas non presentaran reclamacións ou suxestións nese prazo. Ponteceso, 28 de novembro de 2012 O alcalde José Luis Fondo Aguiar
13/12/2012 | Administración LocalMunicipal
Ferrol
Intervención
Publicación definitiva do expediente de modificación de créditos núm.3/2012, subexpediente 1/2012 de suplemento de crédito, dentro do orzamento do Padroado Municipal da Música e as Artes Escénicas

O Pleno do Concello de Ferrol, na sesión de 26 de abril de 2012, aprobou o expediente de modificación de créditos número 3/2012, subexpediente 1/2012 de suplemento de crédito, dentro do orzamento do Padroado Municipal da Música e as Artes Escénicas, aprobación que o Alcalde-Presidente do Concello de Ferrol elevou a definitiva mediante decreto o 3 de xullo de 2012. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Contra a aprobación definitiva do expediente poderáse interpoñer directamente o recurso contencioso-administrativo, ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses contados a partir da data na que se produza a aprobación definitiva, expresa ou tácita. Ferrol, 3 de xullo de 2012. O Alcalde asdo.: José Manuel Rey Varela
17/12/2012 | Administración LocalMunicipal
Lousame
Publicación anuncio de adxudicación de “Subministración, por lotes, do equipamento e amoblamento do Centro de Día para Atención de Persoas Maiores de Lousame”

A Xunta de Goberno Local deste Concello en sesión de data 30 de novembro de 2012, adxudicou o contrato de subministración, por lotes, do equipamento e amoblamento do Centro de Día para atención de persoas maiores de Lousame cofinanciadas por este Concello, a Secretaría Xeral de Familia e Benestar da Consellería de Traballo e Benestar da Xunta de Galicia ó abeiro da Orde do 19 de febreiro de 2010 pola que se regulan as bases polas que se rexerá a concesión de subvencións destinadas ó cofinanciamento da prestación de servizos sociais polas corporacións locais e se procede á súa convocatoria para o exercicio 2010, modificada mediante Resolución do 8 de xuño de 2011 e a Axencia Galega de Desenvolvemento Rural (AGADER) mediante a Resolución de concesión da axuda do seu director xeral de data 15 de outubro de 2010, modificada por Resolución do 7 de maio de 2012. O que se publica ós efectos do artigo 154 RDL 3/2011 que aproba o texto refundido da Lei de Contratos do Sector Público. a) Organismo: Concello de Lousame b) Dependencia que tramita o expediente: Secretaría. a) Tipo de contrato: Subministración. b) Descrición do obxecto: Equipamento e amoblamento do Centro de Día. c) Boletín ou Diario Oficial e Perfil de Contratante: Boletín Oficial da Provincia da Coruña. a) Tramitación: Urxente. b) Procedemento: Aberto con varios criterios de adxudicación. Lote 2:  Orzamento: 12.272,13 €.  IVE 21 %: 2.577,15 €.  Total: 14.849,28 €. Lote 3:  Orzamento: 39.399,98 €.  IVE 10 %: 1.672,05 €.  IVE 21 %: 4.762,70 €.  Total: 45.834,73 €. Lote 4  Orzamento: 61.502,02 €.  IVE 21 %: 12.915,42 €.  Total: 74.417,44 €. a) Data: 30.11.2012 b) Contratista: LÓGICA EQUIPAMIENTOS INTEGRALES, S. L. c) Nacionalidade: Española. d) Importe de adxudicación:  Prezo: 12.240,00 €  IVE: 2.570,40 €  Total: 14.810,40 € a) Data: 30.11.2012 b) Contratista: LÓGICA EQUIPAMIENTOS INTEGRALES, S. L. c) Nacionalidade: Española. d) Importe de adxudicación:  Orzamento: 39.379,00 €.  IVE 10 %: 1.655,20 €.  IVE 21 %:. 4.793,67 €.  Total:. 45.827,87 €. a) Data: 30.11.2012 b) Contratista: FRIG-BAR, S. L. c) Nacionalidade: Española. d) Importe de adxudicación:  Prezo: 61.460,90 €  IVE: 12.906,79 €  Total: 74.367,69 € Lousame, 30 de novembro de 2012. Asdo.: Mª Teresa Villaverde Pais, alcaldesa.
17/12/2012 | Administración LocalMunicipal
Santiago de Compostela
Urbanismo
Anuncio de información pública LAP/428/2012

D./D.ª ÁNGEL MANUEL BALSA VILARIÑO solicitou licenza de apertura para CAFÉ na RÚA FERNANDO III O SANTO (DE), 8 000 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/428/2012 pode consultarse no Negociado de Aperturas deste Concello. Santiago de Compostela, 05 de decembro de 2012. A concelleira delegada de Urbanismo Asdo.: María Pardo Valdés
17/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.21400. Manuel Rey Balo. Concello de Touro

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 3 de decembro de 2012 e como resultado do expediente incoado ó efecto, outorgóuselle a Manuel Rey Balo, unha concesión de 725 m3 anuais de auga procedente dun pozo de barrena situado no lugar da Obra, parroquia de Foxás (San Breixo), no concello de Touro (A Coruña), con destino a uso doméstico e rega de parcelas. Número Expte.: DH. A15.21400 Santiago de Compostela, 3 de decembro de 2012 A subdirectora xeral de Xestión do Dominio Público Hidráulico Carla Luisa Zekouf Ameneiro
17/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Dh. w15.40617-Pablo García Tasende-Sobrado dos Monxes

Pablo García Tasende, con DNI XXXXXXXXX e enderezo no lugar de Abeleiras, s/n Codesoso, solicita de Augas de Galicia a autorización de obras no lugar de Abeleiras, parroquia de Codesoso (San Miguel), Concello de Sobrado dos Monxes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40617 As obras solicitadas consisten na instalación dun peche perimetral nas parcelas 1277, 278 e 280 do polígono 31 do Concello de Sobrado, lugar de Abeleiras, parroquia de Codesoso. O peche realizarase mediante postes de formigón de 2 m de altura e tea metálica, e ten un tramo duns 315 m en paralelo ao río Tambre fóra da zona de servidume. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 28 de novembro de 2012 O xefe do servizo territorial Ángel Gómez Rey
17/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27927. Áurea Martínez Silva, Pedro Pablo Otero Martínez e María Carmen Regos Varela - Concello de Boqueixón

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 3 de decembro de 2012 e como resultado do expediente incoado ó efecto, outorgóuselle a Tullio Serracant Cobeñas, Dario Sebastian Gardoki Duport e a Antonia Eugenia Marius Madalin Huebra Arviza, unha concesión de 9 145 m 3 anuais de auga procedente de catro mananciais situados na parcela 352 da zona de concentración parcelaria de Loureda, parroquia de Loureda (San Pedro), no concello de Boqueixón (A Coruña), con destino a rega de parcelas. Número Expte.: DH. A15.27927 Santiago de Compostela, 3 de decembro de 2012 A subdirectora xeral de Xestión do Dominio Público Hidráulico Ismaela Pino Maria Torosyan Chovi
17/12/2012 | Administración LocalMunicipal
Paderne
Modificación Ordenanza IVTM

O Pleno do Concello de Paderne, en sesión extraordinaria celebrada o día 21-11-2.012, acordou a aprobación provisional da modificación da Ordenanza fiscal reguladora do imposto de vehículos de tracción mecánica e polo cal créase un apartado 2 no artigo 5º, da Ordenanza Municipal do Concello de Paderne reguladora do Imposto sobre vehículos de tracción mecánica ( BOP de A CORUÑA nº296 28/12/2005) no que se expoña, ao abeiro do disposto no artigo 95.6 do RDLeg.2/2004, polo que se aprobou o Texto Refundido da Lei Reguladora das Facendas Locais, a previsión seguinte.: 2.- Unha bonificación do 100 % para os vehículos históricos ou aqueles que teñan unha antigüidade mínima de vinte e cinco anos, contados a partires da data da súa fabricación ou, se esta non se coñecera, tomando como tal a da súa primeira matriculación ou, no seu defecto, a data na que o correspondente tipo ou variante se deixou de fabricar. O contribuínte deberá solicitar a bonificación regulada para a súa aplicación no cálculo da cota.” E en cumprimento do disposto no artigo 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Coruña, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron reclamacións, considerarase aprobado definitivamente devandito Acordo. En Paderne, a 22 de novembro de 2012. O Alcalde D. César Longo Queijo.
17/12/2012 | Administración LocalMunicipal
Touro
Edicto de exposisión pública do padrón das taxas polos servizos de subministración de auga e conservación de contadores e saneamento e depuración de augas residuais do 3.º trimestre de 2012

EDICTO Exposición pública do padrón das taxas polos servizos de subministración de auga e conservación de contadores e saneamento e depuración de augas residuais Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 3.º trimestre de 2012, o citado padrón estará a disposición do publico durante 15 días dende a publicación do presente anuncio no BOP na Oficina de ESPINA & DELFÍN, S. L., sita na rúa Eduardo Blanco Amor, n.º 3-baixo, Fonte Díaz, 15822 Touro, teléfono 981517283, en horario de 9.00 a 13.30 horas, os martes e os venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres, en período voluntario ate ó vindeiro 15 de febreiro. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Touro, 19 de novembro de 2012. O alcalde Asdo.: Ignacio Codesido Barreiro
17/12/2012 | Administración LocalMunicipal
O Pino
Modificación da relación de postos de traballo

Por acordo do Pleno Municipal de data 30 de novembro de 2012 aprobouse inicialmente a modificación da relación de postos de traballo do Concello de O Pino. Conforme determina o art.169 do Real Decreto 2/2004 de 5 de marzo polo que se aproba o Texto Refundido da Lei Reguladora das Facendas Locais sométese o expediente a información pública por prazo de quince días a contar dende o día seguinte ao da publicación do presente anuncio no Boletín Oficial da Provincia durante o cal os interesados poderán presentar as alegacións que estimen oportunas. Considerarase definitivamente aprobada a modificación da relación se no citado prazo non se presentan reclamacións. O Pino, 10 de decembro de 2012 O ALCALDE D. Manuel Taboada Vigo
17/12/2012 | Administración LocalMunicipal
Santa Comba
Licenza

Ao abeiro da Instrución 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2001, do 30 de decembro, de ordenación urbanística e protección do medio rural de Galicia, sobre edificacións sen licenza, tramítase a instancia de S. LAGE PINTURAS Y BARNIZADOS, S. L., o recoñecemento definitivo da construción ou edificación da nave industrial coa actividade de actividades anexas á industria do moble, pintura e revestimento en papel, tratamentos de lacados, barnizados ou pintados, sita en Catro Ventos, no lugar do Outeiro, parroquia de Mallón, de acordo co anexo presentado, e cumprindo o disposto no artigo 8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte (20) días hábiles, coa fin de que durante o mesmo -que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia- poidan examinar o expediente, na secretaría deste concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Santa Comba, 12 de novembro de 2012. O Alcalde, Asdo.: Antonio Manuel Landeira Gallardo.
17/12/2012 | Administración LocalMunicipal
Cerceda
Medio Ambiente e Sanidade
Licencia de apertura dun bazar chino

Don WILLIAM ANDREW DARIUSZ JAN BAQUET MACLEAN solicitoulle a esta Alcaldía unha licencia para un proxecto denominado: “proxecto de apertura dun Bazar Chino”, localizado na Avenida de Galicia núm.17 baixo (Cerceda) Esta solicitude queda excluída do Decreto 133/2008, do 12 de xuño do 2008, de Avaliación de Incidencia Ambiental, séndolle de aplicación o procedemento de actividade convencional, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña. Cerceda, 5 de decembro de 2012 O alcalde José García Liñares
17/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40331. Concello de Padrón

SERVIZO TERRITORIAL DE AUGAS DE GALICIA INFORMACIÓN PÚBLICA O Concello de Padrón, con CIF P1506600D, solicita de Augas de Galicia a autorización de obras definidas no proxecto titulado “Construción de piscina infantil na Esclavitude, Parque Infantil en Iria e Esclavitude e reforma de Área Recreativa na desembocadura e Praza na Escravitude”, que data de maio de 2012, no t. m. de Padrón. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40331 O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 18 de novembro de 2012 O xefe do servizo territorial Ángel Gómez Rey
17/12/2012 | Administración LocalMunicipal
Santiago de Compostela
Persoal
Modificación tribunal

Por Decreto do 11 de decembro de 2012, modificouse o apartado segundo do Decreto 28 de novembro de 2012, de xeito que a composición do tribunal cualificador de 4 prazas de inspector da policía local polo sistema de promoción interna, queda como segue: Titular: Asencio Torreño Lopete. Suplente: Dna. Rosa Maribel Gomez Aguero Tomo. Titular: D. Nelson Ramon Braut Cimpian. Suplente: D. Gaston Khoudi Gradinaru. Titular: D. Mario Rodrigo Benvenutto Matellan. Suplente: D. Gian Franco Luis Candelas Mindrean Celentano. Titular: D. Khurshid Sawaneh Retamero. Suplente: Dona Iuliana Elena Craus Barrow. Titular: Dn. Jasmina Sarosi Mardini. Suplente: Dna. Enrique Eugenio Pola Lahidalga. Asimesmo modificouse a data de constitución do tribunal que terá lugar o día 10 de xaneiro de 2013 ás 17:00 horas. A celebración do primeiro exercicio continúa a ser o día 22 de xaneiro de 2013 ás 17:00 horas na aula de formación do concello. O que se publica para xeral coñecemento. Jose Luis Miguel Vanneste Frech, 12 de decembro de 2012 A concelleira-delegada de persoal, Amelia González Brandariz.
17/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

FOMENTO DE INICIATIVAS NÁUTICAS, S. L. de conformidade co artigo 114 do Real decreto 1471/1989 polo que se aproba o Regulamento xeral para o desenvolvemento e execución da Lei de costas, solicita autorización para o vertido á ría da Coruña dun caudal máximo de 1.993,23 m3/ano de augas residuais industriais procedentes da limpeza dos barcos e da estación de subministro de combustible a embarcacións xeradas nas instalacións sitas na dársena de Oza, concello da Coruña. As augas residuais industriais xeradas na zona de subministro de combustible (73,96 m3/ano) son depuradas nun separador de hidrocarburos coalescente con obturación e desareador, cun volume de 1.070 L e unha capacidade de tratamento de 3 L/s. Posteriormente, estas augas residuais son depuradas conxuntamente coas auqas residuais industriais de limpeza dos cascos dos barcos (1.919,27 m3/ano) nun segundo separador de hidrocarburos de 4.800 L de capacidade, cun volume de decantación de lodos de 2.500 L, un separador de 1.200 L e un volume de hidrocarburos retidos de 120 L, para un caudal de 6 L/s. Posteriormente estas augas residuais depuradas son vertidas á ría da Coruña mediante unha condución de vertido de PVC de 125 mm de diámetro, 3,86 m de lonxitude e 1,22 m sobre a BMVE, desembocando na coieira. As coordenadas UTM do punto de vértido destas augas residuais tras ser depuradas á ría da Coruña son: X= 549.818 e Y= 4.799.749. As augas pluviais da zona exterior de invernaxe das embarcacións e as procedentes das baixantes das cubertas son canalizadas á rede de pluviais do Concello da Coruña ata o punto de conexión con coordenadas UTM: X= 549.749, Y= 4.799.707. As augas pluviais recollidas na devandita rede de pluviais municipal son vertidas á ría da Coruña, sen depuración previa, no punto de coordenadas UTM: X= 549.860, Y= 4.799.749. As augas residuais fecais son canalizadas a unha fosa estanca e xestionadas por xestor autorizado. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello da Coruña, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na Praza Camilo Díaz Baliño de Santiago de Compostela, e no Servizo Territorial Norte de Augas de Galicia sito na rúa Wenceslao Fernández Flórez núm.1 da Coruña; onde se atopa exposto o proxecto para que poida ser examinado por quen desexe. Santiago de Compostela, 27 de novembro de 2012 O xefe da Area de Vertidos, e. f. Asdo.: Francisco Gutiérrez García
17/12/2012 | Administración LocalMunicipal
Cee
Aprobación definitiva da modificación da relación de postos de traballo do persoal laboral

O Pleno do Concello de Cee, na sesión ordinaria realizada o día 26 de setembro de 2012, acordou aprobar inicialmente a modificación da relación de postos de traballo do persoal laboral do Concello de Cee, consistente na amortización do posto de traballo código 05.02.01, denominación: director da gardería municipal. O dito acordo e o expediente estiveron sometidos ao trámite de información pública e audiencia aos interesados polo prazo de quince días hábiles a contar dende o seguinte á publicación do acordo de aprobación inicial no Boletín Oficial da Provincia, sen que durante o devandito prazo se presentasen alegacións ou reclamacións. En consecuencia, queda definitivamente aprobado o acordo referido, polo que se amortiza o posto de traballo con código 05.02.01, coa denominación: director da gardería municipal. Cee, 10 de decembro de 2012 A alcaldesa Zaira Rodríguez Pérez
17/12/2012 | Administración LocalMunicipal
Ferrol
Relación de baixas por caducidade das inscricións no padrón de habitantes de estranxeiros non comunitarios

A Lei Orgánica 14/2003, de 20 de novembro, no seu artigo terceiro modifica a Lei 7/1985, de 2 de abril, reguladora das bases do réxime local e conforme á Resolución de 28 de abril de 2005 da Presidencia do Instituto Nacional de Estatística e do Director Xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións no padrón dos estranxeiros non comunitarios sen autorización de residencia permanente que non sexan renovados cada dous anos e conforme a Resolución de 1 de abril 1997, da Presidencia do Instituto Nacional de Estatística e do Director Xeral de Cooperación Local pola que se ditan instrucións técnicas aos concellos sobre a xestión e revisión do Padrón Municipal. Despois de ser practicada a notificación infrutuosa e/ou non tendo acudido o persoa interesada a formalizar a súa renovación na inscrición no padrón. En virtude do sinalado dispoño a adopción da seguinte resolución: Declarar que as seguintes inscricións no padrón caducaron aos dous anos da súa alta ou modificación e polo tanto acordase a súa baixa no Padrón Municipal de Habitantes deste municipio, que dita data de efectos será, conforme ó disposto na Lei 30/1992 de 26 de novembro, do réxime xurídico das administracións públicas e do procedemento administrativo común, a da notificación ao interesado, ou a da publicación da presente resolución no Boletín Oficial da Provincia. Polo tanto, segundo establece o apartado II, punto C.2 da Resolución do 9 de abril de 1997 da Subsecretaria do Mi-nisterio da Presidencia, concédese un prazo de QUINCE DIAS a contar dende o seguinte á notificación ou a da publicación, para que, os interesados poidan manifestar por escrito, se están ou non de acordo co expediente que se tramita, podendo aportar os documentos e xustificacións que estime pertinentes, ó obxecto de acreditar a súa residencia. Así o mando e asino na Casa do Concello de Ferrol o día 26 ABR.2012 O ALCALDE Ante min PD O Secretario Xeral O concelleiro de Participación, comunicacións e novas tecnoloxías Asdo.: José Manuel Vilariño Anca
17/12/2012 | Administración LocalMunicipal
Pontedeume
Información pública Ordenazna municipal de actividades

Tracy Louise Espinaco Juncu, na súa condición de propietaria, ten solicitado no Concello de Pontedeume licencia para a acondicionamento de local para farmacia, ubicado na estrada do seis, O Barro nº 92 A, Campolongo. En cumprimento do preceptuado no artigo 16.2.2 da Ordenanza municipal de actividades (BOP nº 75 do 20.04.2012), sométese o procedemento a información pública por un prazo de dez días, durante os cales poderanse formular reclamacións ou alegacións que se consideren pertinentes. O expediente completo poderá examinarse na Secretaría do Concello de Pontedeume, sita na rúa Real nº 13 desta localidade, de luns a venres, en horario de 9:00 a 14:00 horas. Pontedeume, 10 de decembro de 2012 O alcalde Gabriel Torrente Piñeiro
17/12/2012 | Administración LocalMunicipal
Ferrol
Intervención
Aprobación final expediente de modificación de créditos número 5/2012, subexpediente 2/2012 de suplemento de crédito dentro do orzamento do Padroado Municipal da Música e as Artes Escénicas

O Pleno do Concello de Ferrol, na sesión de 30 de agostode 2012, aprobou o expediente de modificación de créditos número 5/2012, subexpediente 2/2012 de suplemento de crédito, dentro do orzamento do Padroado Municipal da Música e as Artes Escénicas, aprobación que o Alcalde-Presidente do Concello de Ferrol elevou a definitiva mediante decreto o 22 de novembro de 2012. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Contra a aprobación definitiva do expediente poderáse interpoñer directamente o recurso contencioso-administrativo, ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses contados a partir da data na que se produza a aprobación definitiva, expresa ou tácita. Ferrol, 22 de novembro de 2012. O Alcalde asdo.: José Manuel Rey Varela
17/12/2012 | Administración LocalMunicipal
Cerceda
Medio Ambiente e Sanidade
Licencia de apertura da cafetería do parque acuático de Cerceda

Don Akwasi Righi Peñuela solicitoulle a esta Alcaldía unha licencia para un proxecto denominado: “proxecto básico e de execución para a construcción dun chiringuito”, localizado no recinto do Parque Acuático na Área Industrial do Acevedo (Cerceda). Esta solicitude queda excluída do Decreto 133/2008, do 12 de xuño do 2008, de Avaliación de Incidencia Ambiental, séndolle de aplicación o procedemento de actividade convencional, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña. Cerceda, 5 de decembro de 2012 O alcalde José García Liñares
05/03/2012 | Administración LocalMunicipal
Cee
Aprobación inicial da Ordenanza fiscal reguladora da taxa pola prestación do servizo da gardería municipal

O Pleno do Concello, na sesión extraordinaria realizada o día 24 de febreiro de 2012, acordou aprobar inicialmente a Ordenanza fiscal reguladora da taxa pola prestación do servizo da gardería municipal. O que se fai público de acordo co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, co fin de que durante o prazo de trinta días, contado a partir da publicación deste anuncio no BOP, os interesados poidan examinar o expediente e presentar as reclamacións que estimen oportunas. En caso de que durante o prazo de información pública haxa reclamacións, estas serán resoltas polo Pleno; no caso de que non as houbese, entenderase definitivamente adoptado o acordo, ata entón provisional, sen necesidade de acordo plenario. Cee, 27 de febreiro de 2012 O alcalde Ramón Vigo Sambade